CELEX: C2004/262/94
Language: hu
Date: 2004-10-23 00:00:00
Title: T-329/04. sz. ügy: A Viasat Broadcasting UK Ltd által az Európai Közösségek Bizottsága ellen 2004. augusztus 2-án benyújtott kereset

23.10.2004   
            
            
               HU
            
            
               Az Európai Unió Hivatalos Lapja
            
            
               C 262/50
            
         A Viasat Broadcasting UK Ltd által az Európai Közösségek Bizottsága ellen 2004. augusztus 2-án benyújtott kereset
   (T-329/04. sz. ügy)
   (2004/C 262/94)
   Az eljárás nyelve: dán
   A Viasat Broadcasting UK Ltd, székhely: West Drayton (Nagy-Britannia), képviseli: Simon Evers Hjelmborg ügyvéd, 2004. augusztus 2-án keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               —
            
            
               helyezze hatályon kívül a Bizottság C/2/2003. sz. (ex NN 22/2002) állami támogatási ügyben 2004. május 19-én hozott C(2004)1814 határozatának 1. cikkét, amely Dániának a TV2/Danmark javára tett intézkedéseire vonatkozik, amennyiben az megállapította a támogatás közös piaccal való összeegyeztethetőségét az EK 86. cikk (2) bekezdése alapján.
            
         
               —
            
            
               kötelezze a alperest a költségek viselésére.
            
         Jogalapok és fontosabb érvek:
   A Bizottság a megtámadott határozatban engedélyezte a TV2/DANMARK-nak 1995. és 2000. közt nyújtott, licencdíjak és bizonyos más intézkedések formájában adott támogatást, mint amely összeegyeztethető a közös piaccal, 628,2 millió DKK kivételével, amely a Bizottság véleménye szerint tiltott állami támogatásnak minősül, és amelyet a Dán Királyság köteles visszafizettetni a TV2/DANMARK A/S társasággal. A felperes a határozat azon részének megsemmisítését kéri, amelyben a Bizottság megállapította a támogatás közös piaccal való összeegyeztethetőségét.
   A felperes arra hivatkozik, hogy a Bizottság értékelése téves annak a kérdésnek a felülvizsgálata tekintetében, hogy a TV2/DANMARK A/S közszolgálati kötelezettségét megfelelő részletességgel határozták-e meg, amennyiben az úgy találta, hogy a TV2/DANMARK A/S programkínálatának egésze közszolgálati kötelezettségének részét képezi. Pontosan e tényező miatt nehéz felülvizsgálni, hogy a dán állam a közösségi versenyszabályoknak, különösen az EK 87. cikk (1) bekezdésének és az EK 86. cikk (2) bekezdésének megfelelően járt-e és jár-e el.
   A felperes hozzáteszi, hogy a Bizottság módszere, amellyel értékelte az EK 86. cikk (2) bekezdése alapján az EK 87. cikk (1) bekezdése értelmében állami támogatásnak minősített támogatás összeegyeztethetőségét a közös piaccal, helytelen, mert nem veszi tekintetbe a 87. cikk (1) bekezdésével ellentétes közvetett (horizontális) állami támogatásokat (keresztfinanszírozás):
   
               —
            
            
               mivel a TV2/DANMARK A/S versenyellenes magatartása a televíziós reklám-eladások piacán nem lehet szükséges közszolgálati kötelezettségének teljesítéséhez az EK 86. cikk (2) bekezdése szerinti értelemben, következésképpen az EK 87. cikk (1) bekezdése teljes mértékben vonatkozik a TV2/DANMARK A/S kereskedelmi piacokon tanúsított magatartására;
            
         
               —
            
            
               mivel a Bizottság csak azt vizsgálta, hogy az állam nyújtott-e túlkompenzációt a kereskedelmi tevékenységek támogatására (közvetlen vertikális és tiltott állami támogatás), azt nem, hogy az államtól kapott kompenzációt (közvetlen vertikális és megengedett állami támogatás) a kereskedelmi tevékenységek terén versenytorzító gazdasági előny szerzése céljából nyújtották-e;
            
         
               —
            
            
               mivel a Bizottság által alkalmazott „elkülönített tevékenységhez kapcsolódó költség-teszt” nem irányadó a jelen esetben, mert azt a TV2/DANMARK A/S versenytársai költségeinek (nem a TV2/DANMARK A/S saját költségeinek) és a TV2/DANMARK A/S kereskedelmi tevékenységéből származó bevétele összehasonlítására alapították, ezáltal a hatékonyság szintje közt lehetséges eltéréseket figyelmen kívül hagyták, következésképpen a teszt nem mutatja ki, hogy a TV2/DANMARK A/S kereskedelmi tevékenysége a keresztfinanszírozás révén versenytorzító gazdasági előnyt hozott-e létre;
            
         
               —
            
            
               mivel a Bizottság által alkalmazott árteszt sem irányadó a jelen esetben.